PATVIRTINTA

Viešosios įstaigos Vilniaus miesto

klinikinės ligoninės direktoriaus

2022 m. sausio 17 d.

įsakymu Nr. V1-16/22(1.1.)

**DOVANŲ, GAUTŲ PAGAL TARPTAUTINĮ PROTOKOLĄ AR TRADICIJAS, TAIP PAT REPREZENTACIJAI SKIRTŲ DOVANŲ PERDAVIMO, VERTINIMO, REGISTRAVIMO, SAUGOJIMO IR EKSPONAVIMO TVARKOS APRAŠAS**

1. BENDROSIOS NUOSTATOS

1. Aprašas nustato ir reglamentuoja dovanų gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo principus ir tvarką.

2. Aprašas parengtas vadovaujantis LR viešųjų ir privačių interesų derinimo valstybinėje tarnyboje įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Turto ir verslo vertinimo metodika, patvirtinta Lietuvos Respublikos finansų ministro 2012 m. balandžio 27 d. įsakymu Nr. 1K-159.

1. Dovana - materialinė vertybė, gaunama pagal tarptautinį protokolą ar tradicijas ar skirta reprezentacijai, kuri įprastai yra susijusi su asmens, dirbančio VšĮ Vilniaus miesto klinikinėje ligoninėje pareigomis.
2. Pagal šį Tvarkos aprašą registruotinos dovanos yra tos, kurias VšĮ Vilniaus miesto klinikinės ligoninė darbuotojai (toliau - darbuotojai) gauna pagal tarptautinį protokolą ar tradicijas, kurios yra susijusios su VšĮ Vilniaus miesto klinikinės ligoninės (toliau - ligoninė) dirbančio asmens tarnybine padėtimi ar tarnybinėmis pareigomis, taip pat reprezentacijai skirtos dovanos, kurių vertė yra didesnė nei 150,00 Eur.
3. DOVANŲ PERDAVIMAS
4. Darbuotojas, per 5 darbo dienas nuo dovanos gavimo dienos, užpildęs **Dovanos perdavimo aktą** (Tvarkos aprašo **1 priedas**), dovaną perduoda materialiai atsakingam darbuotojui, kuris dovaną saugo kol bus nustatyta jos vertė ir bus priimtas sprendimas dėl tolimesnio jos saugojimo ar naudojimo.
5. Jei darbuotojas gautos dovanos, kurios vertė galimai viršija 150,00 Eur, dėl pateisinamų priežasčių (komandiruotė, liga ar kt.) neturi galimybės nustatytu laiku perduoti, jis tai turi padaryti per 5 darbo dienas, atsiradus tokiai galimybei arba išnykus pateisinamoms priežastims.
6. Reprezentacinės dovanos su valstybės ar kitokia simbolika (kalendoriai, knygos ar kitokie informacinio pobūdžio spaudiniai) ir nedidelės vertės dovanos (pvz., raktų pakabukai, rašymo priemonės, užrašų knygelės, kepuraitės, marškinėliai, puodeliai, gairelės, ir kt.), kurių vertė, jas gavusiojo darbuotojo nuomone, akivaizdžiai mažesnė nei 150,00 Eur, šio Tvarkos aprašo nustatyta tvarka neperduodamos ir nevertinamos.
7. DOVANŲ ĮVERTINIMAS, REGISTRAVIMAS IR APSKAITA
8. Perduotų dovanų vertinimą atlieka direktoriaus įsakymu sudaryta įstaigos turto vertinimo komisija (toliau - Komisija).
9. Komisija savo veikloje vadovaujasi šiuo Tvarkos aprašu.
10. Komisija, gavusi dovaną su dovanos perdavimo aktu, nustato tikrąją dovanos vertę.
11. Komisija, nustatydama dovanos tikrąją vertę atsižvelgia į dovanos rinkos vertę, meninę vertę, aprašymus, kurie yra prie dovanos, arba lygindama su kitais tos rūšies gaminiais. Nustačiusi dovanos tikrąją vertę, Komisija surašo **Dovanos vertinimo aktą** (Tvarkos aprašo **2 priedas**), kurį tvirtina ligoninės direktorius. Direktorius, siekdamas išvengti interesų konflikto, tam tikrais atvejais gali įgalioti direktoriaus pavaduotoją tvirtinti Dovanos vertinimo aktą.
12. Komisijai nustačius, kad perduotos dovanos vertė yra lygi ar mažesnė nei 150,00 Eur, tokia dovana į apskaitą netraukiama. Dovana grąžinama dovaną gavusiam ligoninės darbuotojui ir ji tampa jo nuosavybe. Darbuotojo pageidavimu dovana gali būti užregistruojama ir perduodama įstaigai naudoti.
13. Komisijai nustačius, kad dovanos vertė yra didesnė nei 150,00 Eur, dovana užregistruojama **Dovanų registravimo žurnale** (**3** **priedas**). Sprendimas dėl dovanos vertinimo priimamas bendru sutarimu (esant specialiai komisijai-vertinimo metu dalyvavusių asmenų balsų dauguma).
14. Užregistruotos Dovanos apskaitos ir saugojimo klausimai sprendžiami vadovaujantis bendraisiais materialinių vertybių apskaitą ir saugojimą reglamentuojančiais teisės aktais, yra saugomos ir laikomos ligoninėje.
15. Informacija apie dovanas, kurių vertė viršija 150,00 Eur yra skelbiama ligoninės internetinėje svetainėje.
16. Dovaną perdavęs ligoninės darbuotojas, nesutinkantis su Komisijos nustatyta dovanos verte, turi teisę savo lėšomis užsakyti eksperto paslaugas.
17. DOVANOS SAUGOJIMAS, NAUDOJIMAS, EKSPONAVIMAS IR NURAŠYMAS
18. Komisija, nustačiusi, kad dovanos vertė yra didesnė nei 150,00 Eur, priima sprendimą dėl dovanos saugojimo vietos (pvz., dovanos gavėjo kabinete ar pan.) arba jos perdavimo konkrečiam darbuotojui, ar skyriui naudoti pagal paskirtį. Dovanos saugojimo vieta (darbuotojas arba skyrius), kuriam materialiai atsakingas asmuo turi perduoti dovaną naudoti, nurodoma Dovanos vertinimo akte.
19. Dovanos, nurodytos šio aprašo 16 punkte, nurašomos turto apskaitą reglamentuojančių teisės aktų nustatyta tvarka.
20. Dovanos kitiems subjektams, gali būti teikiamos tik reprezentacijos tikslais.
21. BAIGIAMOSIOS NUOSTATOS
22. Kiti dovanų apskaitos ir saugojimo klausimai sprendžiami vadovaujantis turto apskaitą ir saugojimą reglamentuojančiais teisės aktais.
23. Asmenys, pažeidę šio Tvarkos aprašo reikalavimus, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**VIEŠOJI ĮSTAIGA VILNIAUS MIESTO KLINIKINĖ LIGONINĖ**

**DOVANOS PERDAVIMO AKTAS**

 Nr.

Dovaną perdavė:

(pareigos)

(parašas)

(vardas, pavardė)

Dovaną priėmė:

(pareigos)

(parašas)

(vardas, pavardė)

 (sudarymo vieta)

|  |  |  |  |  |  |
| --- | --- | --- | --- | --- | --- |
| Eil. Nr. | Dovanos pavadinimas | Dovanos apibudinimas | Dovanos gavimo proga, vieta, laikas | Kiekis | Pastabos |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**VIEŠOJI ĮSTAIGA VILNIAUS MIESTO KLINIKINĖ LIGONINĖ**

**2 priedas**

DOVANOS VERTINIMO AKTAS Nr.

202 m. d.

(sudarymo vieta)

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Dovanos pavadinimas ir apibūdinimas | Dovaną perdavė | Gavimo proga, vieta, data | Kiekis | Vertė | Saugojimo vieta(skyrius) darbuotojo, kuriam perduodama naudoti dovana, pareigos, vardas, pavardė | Pastabos |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Komisijos nariai:

(pareigos)

(parašas)

(vardas, pavardė)

(pareigos)

(parašas)

(vardas, pavardė)

 3 priedas

VIEŠOJI ĮSTAIGA VILNIAUS MIESTO KLINIKINĖ LIGONINĖ

DOVANOS REGISTRAVIMO ŽURNALAS

(Sudarymo vieta)

|  |  |  |  |  |  |
| --- | --- | --- | --- | --- | --- |
| Eil.Nr. | Dovanos pavadinimas | Dovanos teikėjas | Kiekis | Gavimo data | Pastabos |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |